
Cronfa Cyllid Creadigrwydd dan Arweiniad Pobl Ifanc yn agor ym mis Gorffennaf 2026

Rydyn ni’n falch o ddweud y byddwn ni’n croesawu ceisiadau ar gyfer cronfa Creadigrwydd dan Arweiniad Pobl Ifanc ym mis Gorffennaf. Mae’r rhaglen wedi’i chyd-ddylunio gyda Grŵp Cynnwys Pobl Ifanc Esmée, a bydd yn canolbwyntio ar waith yng Nghymru, yr Alban, a Gogledd Iwerddon ac yn derbyn ceisiadau ar sail dreigl.

Mae’r rhaglen Creadigrwydd dan Arweiniad Pobl Ifanc yn adeiladu ar bŵer pobl ifanc i greu newid, gan ddefnyddio creadigrwydd i wella eu bywydau, datblygu eu gyrfaoedd, a dylanwadu ar y byd o’u cwmpas. Byddwn yn canolbwyntio ar sefydliadau celfyddydol a diwylliannol sydd wedi’u lleoli ac yn gweithio yng Nghymru, yr Alban a Gogledd Iwerddon; lle mae’r gwaith yn cael ei arwain gan bobl ifanc ac ar gyfer pobl ifanc, sy’n cael eu tangynrychioli ym myd y celfyddydau a diwylliant.

Law yn llaw â’r Grŵp Cynnwys Pobl Ifanc (IYPC), rydyn ni wrthi’n cwblhau’r manylion terfynol, a byddwn yn rhannu rhagor o wybodaeth wrth lansio – a fydd yn digwydd ddechrau mis Gorffennaf gobeithio. Fodd bynnag, rydyn ni’n disgwyl rhoi 12-16 o grantiau dros y ddwy flynedd nesaf. Byddwn yn cynnal gweminar Holi ac Ateb ar 16 Gorffennaf, a gallwch gofrestru ar ei gyfer isod.

Mae’r rhaglen yn ystyried yr hyn a ddysgwyd o gylch 2024 y Gronfa – gan gynnwys adborth gan y 10 sefydliad a dderbyniodd gyllid, ac adborth gan ymgeiswyr. Rydyn ni hefyd wedi treulio amser yn meddwl yn ddyfnach am y weledigaeth ar gyfer Creadigrwydd dan Arweiniad Pobl Ifanc. 

Yn y fideo isod mae Louise Chandler, Daniel Mapatac ac Aaliyah McLaughlin, ymgynghorwyr ifanc sy’n rhan o IYPC, yn rhannu mwy o wybodaeth am y broses gyd-ddylunio, gan gynnwys y penderfyniad i ganolbwyntio ar waith yng Nghymru, yr Alban a Gogledd Iwerddon.

Cyd-ddylunio rhaglen Creadigrwydd dan Arweiniad Pobl Ifanc

Fideo

Ymestyn grantiau sefydliadau a dderbyniodd gyllid yn 2024

Rydyn ni hefyd yn cynnig blwyddyn o gyllid ychwanegol i’r 10 sefydliad a gafodd gefnogaeth gennym yn 2024 gyda grantiau tair blynedd. Mae adborth o’r rhaglen ddysgu yn dangos pŵer caniatáu digon o amser i feithrin perthnasoedd ystyrlon rhwng sefydliadau nad ydynt wedi gweithio gyda’i gilydd o’r blaen. 

Mae nifer o brosiectau dysgu cyffrous a chydweithredol ar waith yn y garfan a gobeithio, drwy ymestyn y grantiau hyn i bedair blynedd, y gallwn wneud yn fawr o’r cyfleoedd hynny a rhannu’r hyn a ddysgwyd â’r sefydliadau y byddwn ni’n eu hariannu yn y cam nesaf.

